CELEX: 52015PC0410
Language: da
Date: 2015-08-28
Title: Forslag til RÅDETS AFGØRELSE om den eventuelle flytning af ICCO's hovedsæde fra London til Abidjan

EUROPA-KOMMISSIONEN
            Bruxelles, den 28.8.2015
            COM(2015) 410 final
            2015/0183(NLE)
            Forslag til
            RÅDETS AFGØRELSE
            om den eventuelle flytning af ICCO's hovedsæde fra London til Abidjan
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Begrundelse og formål
            
            
               
                  Den Internationale Kakaoorganisation (ICCO) besluttede i maj 2002 at flytte sit hovedsæde fra London til Abidjan i Elfenbenskysten med virkning fra den 1. januar 2003. På grund af den sikkerhedsmæssige situation i Elfenbenskysten blev flytningen til Abidjan udsat flere gange, sidste gang i marts 2012, da Rådet for ICCO vedtog at træffe en endelig afgørelse på sin samling i september 2015.
               
               
                  Med den aktuelle afgørelse vil Den Europæiske Union vedtage sin holdning på ICCO-Rådets 92. ordinære samling i september 2015 (eller en eventuel ekstraordinær samling efter september inden udgangen af 2015) om flytning af ICCO's hovedsæde fra London til Abidjan.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Den Europæiske Union godkendte den internationale kakaooverenskomst på vegne af Unionen ved Rådets afgørelse 2012/189/EU af 26. marts 2012 (EUT L 102 af 12.4.2012, s. 1). 
               
               
                  Den Europæiske Union vedtog med Rådets konklusioner af 13. marts 2012 den holdning, som Unionen skulle indtage på ICCO-Rådets 85. møde i (marts 2012) om flytningen af ICCO's hovedsæde til Abidjan.
               
            
            
               3.RESULTAT AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               
                  Indholdet af denne afgørelse blev drøftet i Rådets råvaregruppe på en række møder i 2015.
               
            
            
               •Konsekvensanalyse
            
            
               
                  Siden 2002 har intet andet land end Elfenbenskysten tilbudt at være hjemsted for ICCO. Da Elfenbenskysten er den største kakaoproducent, er en flytning af ICCO's hovedsæde fra London til Abidjan hensigtsmæssig, hvis de lokale forhold tillader det.
               
            
            
               4.VIRKNINGER FOR BUDGETTET
            
            
               
                  Elfenbenskysten har til hensigt at påtage sig de nødvendige flytteomkostninger, der er blevet anslået til 1 949 944 GBP.
               
               
                  ICCO's årlige administrationsbudget efter flytningen til Abidjan vil være nogenlunde sammenligneligt med budgettet i London.
               
            
            
               5.ANDRE PUNKTER
            
            
               •Gennemførelsesplaner samt regler om overvågning, evaluering og rapportering
            
         
         
            
               
                  Der bør træffes afgørelse om at flytte ICCO's hovedsæde fra London til Abidjan i september 2015 eller i hvert fald senest inden udgangen af 2015.
               
               
                  Flytningen bør finde sted i september 2016 og senest i marts 2017.
               
            
            
               2015/0183 (NLE)
            
            
               Forslag til
            
            
               RÅDETS AFGØRELSE
            
            
               om den eventuelle flytning af ICCO's hovedsæde fra London til Abidjan
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)EU er part i den internationale kakaooverenskomst 2010 og medlem af Den Internationale Kakaoorganisation (ICCO).
            
            
               (2)ICCO forventes at vedtage en afgørelse om flytning af ICCO's hovedsæde fra London til Abidjan på ICCO-Rådets 92. ordinære samling i september 2015 —
            
            
               VEDTAGET DENNE AFGØRELSE: 
            
            
               Artikel 1
            
            
               Den Europæiske Unions holdning med henblik på den 92. ordinære samling i ICCO-rådet (21.- 25. september 2015) om hovedsædet for Den Internationale Kakaoorganisation formuleres således:
            
            
               Forudsat at det inden ICCO-Rådets 92. ordinære samling i september 2015 eller en eventuelt kommende ekstraordinær samling af rådet inden udgangen af 2015 forholder sig sådan, at
            
            
               FN's sikkerhedsniveau for Elfenbenskysten er nummer to eller bedre
            
            
               der er undertegnet eller udvekslet en ajourført hjemstedsaftale, et ajourført aftalememorandum eller en tilsvarende brevveksling mellem ICCO og Elfenbenskysten, som fastsætter de gensidige forpligtelser og ansvar i forbindelse med flytningen
            
            
               ICCO-Rådet har godkendt en afgørelse om andelen af flytteomkostningerne (1 949 944 GBP betalt af Côte d’Ivoire) og ansvarsområderne mellem Elfenbenskysten og ICCO, de nærmere bestemmelser og fristerne for betalingen af flytteomkostningerne, idet det tages i betragtning, at Elfenbenskysten betaler 100 % af de anslåede flytteomkostninger til ICCO indtil marts 2016)
            
            
               ICCO-Rådet har godkendt en afgørelse om fristerne for flytningen
            
         
         
            
               ICCO-Rådet har godkendt en afgørelse om en eventuel opførelse af en ICCO-bygning 10 år efter flytningen til Abidjan, herunder passende former for finansiering (f.eks. akkumulerede ICCO-medlemsbidrag til denne specifikke budgetpost i de næste 10 år)
            
            
               bør flytningen til Abidjan finde sted.
            
            
               EU vil ikke støtte en udsættelse af denne afgørelse ud over 2015.
            
            
               Hvis det besluttes at flytte ICCO's hovedsæde til Abidjan, vil EU støtte valget af en kandidat til posten som eksekutivdirektør fra forbrugende lande.
            
            
               Artikel 2
            
            
               Denne afgørelse træder i kraft dagen efter vedtagelsen.
            
            
               Artikel 3
            
            
               Denne afgørelse er rettet til medlemsstaterne.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand